طلعو من الغرفه ويدها بيده وبدت موسيقى هادئه تعلن دخول العروسين انطفت الاضواء وحلت مكانها اضواء زرقا ناعمه تسقط على راشد و زين الكل تخبل عليهم كان شكلهم ماينوصف مناسبين لبعض البنات جنو على راشد ووسامته والامهات يطالعون زين بأعجاب ... وهما يمشون بنوتات صغار لابسين فساتين بيضا وفضيه ينثرون قدام طريقهم اوراق من الورد الابيض وصلو للمسرح ووقفو شوي مسك راشد وجه زين وباس جبهتها بوسه ناعمه خلت زين تغمض عينها والبنات يتنهدون من رومانسية راشد .. بدت المصوره تصورهم لمدة ربع ساعه بعدها قعدو على الكنبه الزجاجيه محد كان يعرف بسعادة زين حصلت كلشي تبيه فارس احلامها وعرسها صار اروع من الي كانت تحلم به اما راسي كان يحاول يكون طبيعي وهو فرحان بشوفة فرحة زين